שמקל

שמקל (באנגלית: Schmekel; ביידיש: שמעקל; מילולית: "פין קטן") הייתה להקת כליזמר פולק פאנק טרנסית יהודית מברוקלין, ניו יורק שהוציאה שירים סאטיריים. שירם "FTM at the DMV" משנת 2013 זכה ליותר מ־400,000 השמעות בספוטיפיי נכון ל־2024.FTM at the DMV באתר ספוטיפיי.
 היסטוריה 
הרעיון להקמת הלהקה עלה ב-2010 כבדיחה של הסולן והגיטריסט לוסיאן קאהן (Lucian Kahn), בזמן שישב בדיינר עם הבסיסט נוגה שוורץ (Nogga Schwartz) והקלידן ריקי ריוט (Ricky Riot, שם הבמה של איתי גל), אבל הרעיון צבר תאוצה ותוך שבועות ספורים צירפו אליהם גם את המתופף שמחה הלפרט־הנסון (Simcha Halpert-Hanson).רועי יולדוס רוזנצוייג, "מיוחדת במינה: להקת כלייזמר של טרנסג'נדרים כובשת את ניו יורק" (מאקו, 27/11/11).

שמקל הייתה אחת מנציגות התנועה התרבותית "קוויר יידישקייט", מכיוון שמילות השירים שלהם כוללות התייחסויות לחגים יהודיים, ואלבומם הראשון התחיל בתקיעת שופר שהפכה ללשיר פאנק. שירים אחרים שלהם שואבים השראה ממזמורים יהודיים מסורתיים כמו חד גדיא, מעוז צור ו"על חטא שחטאנו", לצד התייחסות לקשיים שלהם בשמירת מצוות ולחוויות שלהם בבית הכנסת כאנשים טרנסג'נדרים. ההשראה שלהם ליצירה היו פרנק זאפה מצד אחד, ומל ברוקס מהצד השני.

ב-2014 התפרקה הלהקה, לאחר שחבריה החליטו להתמקד בפרויקטים אחרים.

 דיסקוגרפיה 
 Queers On Rye - דצמבר 2011.
 The Whale That Ate Jonah (Schmekel Music) - אוקטובר 2013.

 אזכורים בספרות 
ברומן The Days of Anna Madrigal מתוך סדרת הספרים "סיפורי סן פרנסיסקו" (Tales of the City) מאת ארמיסטד מופין מוזכר סולן הלהקה.ארמיסטד מופין, The Days of Anna Madrigal. ניו יורק, 2014. עמ' 84-85.

 קישורים חיצוניים 

 Mike Greenblatt, Rant ‘N’ Roll: Schmekel – Transgender Jewish Punks, באתר The Aquarian (באנגלית, 10 בפברואר 2012).
 Melanie Weiss, Schmekel: 100% Trans Jews, באתר My Jewish Learning (באנגלית, 1 בפברואר 2013).

 הערות שוליים 

2024 11
קטגוריה:להקות אמריקאיות
קטגוריה:ניו יורק: להקות